BCCi President Anurag Takoor
భారత్‌-పాక్‌ ఒకే గ్రూపులో చేర్చొద్దు
ముంబై: పాక్‌ను ఏకాకి చేయాలన్న భారత ప్రభుత్వ ఆలోచనలకు భారత క్రికెట్‌ కంట్రోల్‌ బోర్డు నుంచి కూడా మద్దతు లభిస్తుంది. ఇక నుంచి భారత్‌ ఆడే క్రికెట్‌ సిరీస్‌లలో భారత్‌ పాక్‌ను ఒకే గ్రూపులో ఉంచ రాదన్న ప్రతిపాదనను ఐసిసి ముందు పెట్టింది బిసిసిఐ. ఇప్పటికే అంతంత మాత్రంగా ఉన్న భారత్‌-పాక్‌ సంబంధాలు ఈ చర్యతో మరింత క్షీణించనున్నాయి.భవిష్యత్త్‌లో భారత్‌ పాక్‌ పాల్గొనబోయే ఏ టోర్నీలోను పాక్‌ ఉన్న గ్రూపులో భారత్‌ను ఉంచవద్దని ఐసిసికి విజ్ఞప్తి చేసింది.దౌత్యపరంగా పాక్‌ను ఏకాకి చేయాలన్న భారత ప్రభుత్వ వ్యూహానికి మద్దతుగా తాము ఈ ప్రతిపాదన తీసుకొచ్చినట్లు బిసిసిఐ చైర్మన్‌ అనురాగ్‌ ఠాకూర్‌ వెల్లడించారు.అయితే రెండు జట్లను వేరువేరు గ్రూపుల్లో ఉంచడంద్వారా గ్రూపు దశలో ముఖాముఖి పోటీ ఉండక పోయినా ఒకవేళ సెమీస్‌లోను,ఫైనల్‌లోను తలపడాల్సి వచ్చినపుడు ఆ పరిస్థితి నుంచి తప్పించుకోలేమని అనురాగ్‌ ఠాకూర్‌ వెల్లడించాడు.కాగా మరో ఏడు నెలల్లో చాంపియన్‌ ట్రోఫి జరుగనున్న నేపథ్యంలో బిసిసిఐ ఈ ప్రతిపాదనను తెరమీదకు తెచ్చింది. ఇంగ్లండ్‌ ఆతిథ్యం ఇవ్వబోయే టోర్నమెంట్‌లో చాలా దేశాలుపాల్గొంటాయి కాబట్టి పాక్‌ ఉన్న గ్రూపులో భారత్‌ను చేర్చరాదని బిసిసిఐ ఐసిసిని కోరింది